text: gur
  
  publiceret: 2020-12-14 13:31:13+01:00
  Gur er en afrikansk sprogfamilie, som tilhører den niger-kordofanske sprogæt og omfatter ca. 85 sprog, der tales af mellem 10 og 15 millioner i Burkina Faso, den sydøstlige del af Mali, de nordlige dele af Elfenbenskysten, Ghana, Togo og Benin samt i det vestlige Nigeria. Det mest udbredte sprog er moore, der tales af ca. 5 millioner, hovedsagelig i Burkina Faso.